**ANUNȚ**

**ÎNSCRIERE CLASA PREGĂTITOARE**

**AN ȘCOLAR 2024-2025**

**PLAN DE ȘCOLARIZARE PENTRU ANUL ȘCOLAR 2024-2025**

* **Școala Gimnazială nr. 31 – 3 clase – 66 locuri**
* **Școala Gimnazială „Marin Sorescu” – 3 clase – 66 locuri**

**CONDIȚII DE ÎNSCRIERE ÎN ÎNVĂȚĂMÂNTUL PRIMAR, Conform Ordinului**

**nr. 4019/2024**

 **1. Art. 5** Părinții, ai căror copii au urmat învățământul preșcolar și care împlinesc în anul curent vârsta de 6 ani până la data de 31 august 2024 inclusiv, **au obligația** de a înscrie copiii în învățământul primar în clasa pregătitoare, în conformitate cu prevederile legii și ale prezentei metodologii, pentru motive întemeiate, cum ar fi:boala, lipsa infrastructurii la nivel local, domiciliul temporar în străinătate etc, se pot înscrie în clasa pregătitoare și copii care nu au urmat învățământul preșcolar.

  **2**. **Art. 6**  Părinții ai căror copii împlinesc în anul curent vârsta de 6 ani în perioada 1 septembrie – 31 decembrie 2024, inclusiv,pot să își înscrie copiii în învățământul primar, în clasa pregătitoare, dacă nivelul lor de dezvoltare este corespunzător, în baza recomandării eliberate de unitatea de învățământ cu nivel preșcolar, **recomandarea** pentru copii care pentru motive întemeiate, cum ar fi:boala, lipsa infrastructurii la nivel local, domiciliul temporar în străinătate, se eliberează de către CJRAE Constanța

 **3.** Evaluarea dezvoltării copiilor care împlinesc 6 ani în perioada 1 septembrie—31 decembrie 2024 și eliberarea recomandării pentru înscrierea în învățământul primar pentru copiii care au frecventat grădinița:

 • **înregistrarea cererilor transmise**/depuse la unitățile de învățământ cu nivel preșcolar pentru obținerea recomandării de înscriere în clasa pregătitoare;

 • **eliberarea/transmiterea** către părinte de către unitatea de învățământ cu nivel preșcolar a recomandării de înscriere în clasa pregătitoare sau în grupa mare, după caz. Pentru copiii care nu au frecventat grădinița sau au revenit din străinătate:

• înregistrarea de către CJRAE/CMBRAE a cererilor de evaluare, depuse/transmise de părinți pentru copiii care îndeplinesc criteriile prevăzute la art.6 alin. (2) din Metodologia de înscriere a copiilor în învățământul primar, aprobată prin Ordinul ministrului educației nr. 4019/2024;

• planificarea de către CJRAE/CMBRAE a organizării evaluării; afișarea și comunicarea programării pentru participarea la evaluare;

• desfășurarea evaluării copiilor de către CJRAE/CMBRAE;

• eliberarea/transmiterea către părinte de către CJRAE/CMBRAE a recomandării de înscriere în clasa pregătitoare sau în grupa mare, după caz;

• soluționarea de către Comisia județeană/a municipiului București de înscriere a copiilor în învățământul primar (Comisia județeană/a municipiului București) a situațiilor excepționale care necesită amânarea înscrierii în învățământul primar.

**DOCUMENTE NECESARE ÎNSCRIERII**

* **Cerere-tip de înscriere (de la sediu unității) .**
* **Copie și original după actul de identitate al părintelui/tutorelui legal**
* **Copie și original al certificatului de naștere al copilului**
* **Documentul care atestă dezvoltarea psihosomatică corespunzătoare pentru parcurgerea clasei pregătitoare / clasei I (acolo unde este cazul).**
* **Declarația pe propria răspundere a părintelui că datele şi informaţiile cuprinse în cererea-tip de înscriere în învăţământul primar sunt corecte( pentru înscrierile online).**
* **Alte documente care să ateste îndeplinirea criteriilor generale și/sau specifice (acolo unde este cazul).**
* **Părinţii divorţaţi depun la înscriere o copie a hotărîrii judecătoreşti definitive din care rezultă modul în care se exercită autoritatea părintească şi unde a fost stabilită locuinţa minorului;**
* **Avizul medicului de familie/medicului școlar că elevul este „apt de școală”;**
* **Vaccinările de la medicul de familie/copie carnet de vaccinare.**

**CALENDARUL ÎNSCRIERILOR**

* **Evaluarea dezvoltării copiilor care împlinesc 6 ani în perioada 1 septembrie - 31 decembrie 2024: 28 martie -10 aprilie 2024**
* **Prima etapă de înscriere: 11 aprilie - 14 mai 2024**
* **A doua etapă de înscriere: 31 mai – 7 iunie 2024**

**Înscrierile se pot face şi online pe adresa de e-mail:** **liceu.gheorgheduca@yahoo.ro**

Completarea și validarea cererilor tip de înscriere în învățământul primar se desfășoară la sediul unității, în următorul interval orar:

* ***Luni – joi: 8:00 – 18:00***
* ***Vineri: 08:00 – 17:00***

**Vă așteptăm cu drag!**